o
Tulossa: Tämä nainen taistelee voitokkaasti elämästään.
Lääkärit sanoivat, ettei hän eläisi vanhemmaksi kuin 2-3 vuotiaaksi.
Lisäksi: Laulaja Martha Munizzi -
saa liikettä niveliimme grooven kera.
Pysy kanavalla.
Ohjelman isäntinä Kathy Edwards ja Victor Oladokun.
Käännekohta
Tervetuloa Käännekohta -ohjelmaan.
Tarkoituksenamme on joka viikko antaa pieni kuva siitä, mikä on mahdollista.
Tänään puhumme menestymisestä vaikeuksista huolimatta.
Tästä ohjelmasta et halua jäädä paitsi.
Ensimmäiseksi kuitenkin esittelemme väkevän ylistyslaulajan.
Martha Munizzi on menestynyt kristillisen musiikin saralla -
yhdistelemällä eri musiikkityylejä, ja näin luonut oman tyylinsä.
Hänen laulunsa ovat vieneet hänet soittolistojen kärkeen.
Hän on myös ensimmäinen valkoinen nainen, joka on voittanut -
Stellar Award -palkinnon "Vuoden paras tulokas".
Yksinkertaisesti: olipa rotusi, tai ihonvärisi mikä tahansa, -
tulet pitämään Martha Munizzista.
Marthan nimi tuo ihmisille mieleen sen, että hän on Jeesuksen ystävä.
Hänet tunnetaan palvelijan sydämestään.
Kohulaulaja Martha Munizzi ei ole tavallinen kotiäiti.
Hän on vaimo, äiti, kansainvälinen laulaja/lauluntekijä, puhuja, -
sekä ylistyksen johtaja.
Siivoaminen ja ruoanlaitto ei oikein ole alaani, -
eikä siihen nyt riitä aikaakaan.
Kiire yleensä valtaa minut, se kiire, joka palvelutyöhöni liittyy, -
sen sijaan, että oikein pystyisin palvelemaan Jumalaa.
Joskus elämä on niin kiireistä, on tehtävä paljon päätöksiä, -
on lapset ja aviomies ja sitä yrittää pitää kaiken koossa.
Sitten huomaa, että kaikki riistäytyy käsistä, -
ja se johtuu siitä, etten ole ottanut Marian roolia vaan Martan.
Jotkut sanovat, että Marthan into olla ylistyksen vetäjänä -
on hänen veressään: hänen isänsä oli pastori ja äiti pianisti/laulaja.
Lauloimme kaikki yhdessä.
Isäni tuli mukaan ja lauloimme yhdessä kolmiäänisesti.
Martha oli 8-vuotias, kun hän aloitti laulamisen perheensä kanssa.
Se oli vasta alkua.
Myöhemmin hän julkaisi useita maailmalla tunnettuja cd-levyjä.
Mm. "The Best Is Yet To Come" ja "Say The Name".
Hän sanoo viimeisimmän levynsä olevan hänen henkilökohtainen todistuksensa.
"No Limits" -levy kuvaa sitä, mitä Jumala on tehnyt elämässäni, -
myös viimeisen kolmen vuoden aikana.
Kaikki avautuneet ovet ja tilaisuudet, joita on tullut.
Levyn sanomana on, että taivas ei ole rajana. Mikään ei rajoita.
Mikään ei ole mahdotonta.
Tämä on enemmän minun kuuloistani musiikkia ja sitä mitä rakastan tehdä.
Teimme joitakin uudentyylisiä lauluja.
Toimme musiikkimme seurakuntatiloista ulos.
Halusimme, että ei-uskovat voisivat kokea laulujen koskettavan heitä.
Aloitamme "No Limits" -nimisellä kappaleella.
Se murtaa muurit ja esteet alas.
Ei ole mitään rajoitusta sille mitä Jumala voi tehdä.
Ei ole rajoja hänen voimalleen, parantamiselleen -
tai rauhalle, jonka voi saada.
Jumalan rakkaudella ei ole rajoja.
Vihollinen ilmestyy heti, kun alkaa julistamaan Jumalan tekoja, -
ja sitä, että Jumalalla ei ole rajoituksia.
Siksi toinen laulumme on "Praise till the Walls Fall".
Ryhdymme koroittamaan Herran nimeä, suurta Jumalaa, -
jotta muurit sortuvat alas.
Meidän on ylistyksellä murrettava muurit alas.
No Limits -levy on täynnä ylistystä, palvontaa ja innoitusta.
Kirjoitin "While You Worship" nimisen laulun. Se kertoo myrskystä.
Ihmettelin itsekseni miksi kirjoitin tämän laulun.
En melkein edes laittanut sitä levylle.
Emme todellakaan tienneet Katharina hirmumyrskystä, joka oli edessä päin.
Nauhoitimme laulun Bethany World Prayer Center:ssä konsertin aikana.
Vain muutamia viikkoja tästä Katharina hirmumyrsky iski New Orleansissa.
800 ihmistä joutui lähtemään evakkoon.
He tulivat Bethany World Prayer Center -seurakuntaan.
Heitä palveltiin, perheet yhdistyivät jälleen, -
heille annettiin ruokaa ja he saivat katon pään päälle.
Marthan musiikki muuttaa ihmisten elämää.
Ylistysmysiikki miellyttää. Sen sanoma ja se kokemus, minkä se antaa.
Kun tulee ylistämään ja viettää ylistyksessä aikaa, -
niin pois lähtiessään on muuttunut.
Kyse on siitä saako yleisön mukaan ylistämään.
Erinomainen raportti...
tuottajaltamme Polly Flood:lta.
Martha Munizzi todella valtaa alaa kristillisen musiikin saralla.
Kaikki rakastavat häntä.
Hän esitti hyvän näkökohdan.
Voimme elämässämme innokkaasti yrittää saavuttaa jotakin, -
ja sitten kun saavutamme sen, elämä voikin muuttua niin kiireiseksi, -
että unohdamme viettää aikaa Herran kanssa.
Tuosta raportista kävi myös ilmi asia, jonka uskovina joskus unohdamme.
Se, että ylistys aina murtaa muurit alas, -
olivatpa nämä muurit sitten mitkä tahansa. - Aivan.
Kuulemme Martha Munizzi:sta vielä lisää myöhemmin. Älä jää paitsi.
Ensiksi kuitenkin kauhistunut äiti, joka kuulee radiosta, -
että hänen poikansa bussi on kolaroinut.
Siitä edessäpäin.
Rakas Emily, vierailin jälleen tänä aamuna luonasi, -
mutta kiirehdit, koska olit myöhässä.
Puolelta päivin ajattelin meillä olevan yhteistä aikaa, -
mutta aikasi kului ystäviesi parissa.
Vaikket kutsunut minua luoksesi myöhemmin illalla, -
pystyin aistimaan yksinäisyytesi ja pelkosi.
Haluan sinun tietävän, että vaikka sinulla ei ollut minulle aikaa -
tänä aamuna tai iltana, niin olen yhä paikalla huomenna herätessäsi -
toivoen että se päivä voisi olla päivä, jolloin vietät aikaa kanssani.
Ikuisella rakkaudella, Jeesus
Voit etsiä koko universumista, muttet koskaan löydä ketään, -
joka tuntisi sinut paremmin ja rakastaisi sinua enemmän kuin Jeesus.
Tervetuloa takaisin Käännekohta studioon.
Kun Terry Sharwood eräänä päivänä laittoi radion päälle, -
hän ei kuullut musiikkia vaan raportin, -
jota kukaan äiti ei tahdo kuulla. Bussi, jossa poika oli matkustajana -
oli suistunut tieltä ja kolaroinut.
Debby White kertoo meille tästä.
Äidistä, joka ei suostunut luopumaan pojastaan.
Tiesin, että jokin oli vialla.
Koin kehotusta rukoilla Jeremyn puolesta.
Laitoin radion päälle, ja samalla hetkellä kuulin, kun soittaja kysyi:
"Mitä I-20:lla on tapahtunut?" Dj vastasi: "Metro Church kirkon -
bussi matkalla Louisianan yliopiston seurakuntaleirille on kolaroinut."
Silloin huusin. "Jumala ei, minun Jeremyni!"
Terry Arnettin 17-vuotias poika Jeremy oli tässä bussissa.
Bussi suistui tieltä, törmäsi kahteen betonipylvääseen ja hajosi.
5 henkeä on saanut surmansa.
Tiesin, että hän oli kuollut, -
mutta jostain sisimmästäni kumpusi Psalmi 91:11 , joka sanoo:
"Hän antaa enkeleilleen käskyn varjella sinua, missä ikinä kuljet."
Heti kun olin sanonut sen, tiesin ettei hän kuolisi.
Jeremy lensi 4,5 metriä bussista betonipylväitä päin.
Hänen kehonsa liekehti akkuhappo- ja dieselöljy lätäkössä.
Ensihoitajat totesivat, ettei häntä kyettäisi enää pelastamaan.
Seurakunnan nuorisopastori -
aloitti kuitenkin rukoilemaan Jeremyn puolesta.
Hän pyysi ensihoitajia antamaan Jeremylle mahdollisuuden.
Emme voi käsittää, että hän on elossa.
Jeremyn ei uskottu selviävän helikopterin tuloon asti.
Jeremy lennätettiin Mother Frances Hospital -sairaalaan Texasiin.
Hänen sydämensä pysähtyi kolme kertaa.
Hän tarvitsi voimakkainta elvytystä, sillä hänen tilansa oli kriittinen.
Hänellä oli kolmannen asteen palovammoja kehossaan.
Lisäksi oli monia ortopedisiä vammoja, kuten reisiluun murtuma -
sekä murtumia lantiossa.
Hänen oikea jalkansa oli kokonaan vääntynyt. Uskoimme, ettei se toimisi.
Hänellä oli myös kallonsisäisiä vaurioita.
Olimme todella huolestuneita.
Murehdimme selviääkö hän hengissä seuraavista minuuteista ja tunneista.
Rukoilin vain, sillä tilanne ei ollut meidän hallinnassamme.
Terry ja isäpuoli Kevin jähmettyivät saapuessaan paikan päälle, -
ja nähdessään kaiken.
Häneen oli kiinnitetty kaikenlaisia koneita.
Ajattelin: "Mitä lapselleni on sattunut?"
Se oli kammottava näky. Olimme sanattomia.
Hänen tilansa paheni. Ihmettelin: "Kuinka se voi paheta?"
Hänen rintakehänsä alkoi pullistumaan ja suurenemaan.
Väri muuttui harmaan sinertäväksi.
Jeremyllä oli sisäinen verenvuoto. Hänet kiidätettiin takaisin leikkaussaliin.
Sitten tuli toinen shokki.
Terryä pyydettiin tunnistamaan Jeremylle kuuluneet -
onnettomuuspaikalta löydetyt tavarat.
Minusta se tuntui liian lopulliselta. "Älkää pyytäkö tekemään tätä."
Kuoleman keskellä Terry koki myös jotakin muuta.
Kaikki minkä näin, tunsin ja kuulin viittasi ainoastaan kuolemaan.
Silloin päätin: "En totisesti aio antaa saatanan viedä lastani."
Olinhan luovuttanut hänet Jumalalle.
"Julistan, että Jeesuksen haavojen kautta Jeremy on parantunut."
Seisoin hänen vuoteensa äärellä -
kyynelten vain valuessa poskiani pitkin.
Sallin ainoastaan, että hänen ylleen rukoiltiin asioita Jumalan Sanasta.
Raamattu on ylin auktoriteetti.
Kahden viikon kuluttua Jeremyn tila oli vihdoin vakaa.
Hän jäisi eloon, mutta missä kunnossa?
Hänen luunsa olivat katkenneet, iho oli palanut -
ja useat elimet vaurioituneet, myös aivot.
Lääkärit sanoivat, ettei Jeremy palaisi enää normaaliksi.
Jeremyn äiti uskoi kuitenkin toisin.
Halusin saman lapsen takaisin, joka lähti matkaan 24. kesäkuuta.
Lapsi oli minun ja Raamattu sanoi, että voisin hänet saada takaisin.
Edessäpäin oli silti synkkiä päiviä: hankalia ihonsiirtoja, -
hengenvaarallisia tulehduksia, sekä aivovaurio, joka teki -
Jeremystä pienen lapsen oloisen.
Terry perheineen ei kuitenkaan suostunut luovuttamaan.
Kaikkialla uskovat rukoilivat heidän kanssaan.
Kaikkien Jumalan lasten rukoukset antoivat meille voimaa jaksaa.
Tarvitsimme sitä.
Jumala vastasi rukouksiin.
Jeremy pääsi Mother Frances Hospital -sairaalasta kotiin -
viisi viikkoa onnettomuudesta.
Hän vietti 4 viikkoa kuntoutussairaalassa, -
ennenkuin pääsi kotiin.
Hänen perheensä hellä huolenpito sekä muutaman viikon terapia -
auttoivat Jeremyä jättämään pyörätuolin ja hän sai kainalosauvat.
Sitten kainalosauvoista hän siirtyi omille jaloilleen.
2003 tammikuussa, puoli vuotta siitä, -
kun hänet melkein oli todettu kuolleeksi, hän pääsi korkeakouluun.
Tänään hän on kolmannen vuoden opiskelija musiikin alalla.
Hiljattainen vierailu onnettomuuspaikalla -
muistutti Jeremyä elämän kallisarvoisuudesta.
Tässä kohtaa istuin itsekseni.
Menetin täällä ystäviä. Ihmisten elämä muuttui.
Minun elämäni muuttui radikaalisti.
Kaiken järjen mukaan, hän todella olisi kuollut, -
mutta niin ei käynyt.
Meillä ei ollut osuutta tässä.
Sitä näkee tragedioita yksi toisensa perään ja ajattelee, -
että on oltava jotakin parempaa. Sitten näkee tämän.
Näkee vanhempien ilon ja tietää, että on oikeassa ammatissa.
Tapahtuma muutti koko elämäni. Muutin elämäni suunnan.
Se oli todellinen ihme.
Entä äidin laita? Äiti, joka ei suostunut antamaan kuolemalle otetta.
Hän kirjoitti kirjan tapahtuneesta.
Totean vain, että Jumala on niin hyvä ja uskollinen omalle Sanalleen.
Kun katson Jeremyä tiedän, että hän on lahja Jumalalta.
Poikani on elossa ja hän on täysin toipunut.
Jumalan rakkaus tulee ilmi Jeremyssä.
Sanomme jokaisessa ohjelmassamme, että Jumala rakastaa sinua.
On olemassa kirja nimeltään Raamattu. Se on Jumalan Sanaa.
Raamattu sisältää lupauksia meille, jotka olemme uskossa Jeesukseen.
Me, jotka uskomme Jumalan Poikaan, Jeesukseen.
Kun pyydämme hänet elämäämme, kun luovutamme elämämme hänelle, -
silloin jokainen lupaus Raamatussa kuuluu meille.
Kyse ei ole vain kirjaimista sivuilla.
Kirjoitukset sanovat, että Jumalan sana on väkevä.
Se tarkoittaa, että Jumalan sana on elävä.
Haluan rohkaista, että tänään avaat Raamatun, -
ja riiput kiinni Sanassa, niinkuin tuo äiti teki.
Olipa tilanteesi mikä tahansa, -
sinä pystyt selviytymään Jumalan sanan avulla.
Yksin et kykene, mutta Jumalan Sanan, uskon ja rukouksen avulla onnistut.
Seuraavaksi kuulemme nuoresta naisesta, joka voittaa vaikeudet.
Harvinaisen, parantumattoman sairauden olisi jo vuosia sitten -
pitänyt viedä häneltä hengen. Kuulemme hänen kertomuksensa.
Miten menee? Olen Natalie Wilson SOP bändistä.
Katselet Käännekohtaa. Pysy kanavalla.
Katso, minä seison sydämesi ovella ja kolkutan.
Minulle ei merkitse oletko rikas tai köyhä, mitä kieltä puhut, -
tai missä asut. Tulen jokaisen luokse.
Ainoa toiveeni on tuntea sinut, ja että sinä tunnet minut.
Päätös ottaa minut vastaan on kuitenkin sinun.
En tule väkisten elämääsi, -
mutta elän heidän kanssaan, jotka ottavat minut vastaan.
He saavat iankaikkisen elämän.
Joku kolkuttaa sydämesi ovella: hänen nimensä on Jeesus Kristus.
Kutsutko hänet sisälle?
Kun Hunter Ozmer syntyi, hänellä oli parantumaton sairaus.
Lääkärit sanoivat, ettei hän eläisi vanhemmaksi kuin 2 - 3-vuotiaaksi.
Se oli 20 vuotta sitten.
Hän on päättänyt elää elämän täysillä, -
vaikka kamppailee sairauden seurausten kanssa.
Tässä hänen inspiroiva tarinansa.
Kun Hunt ja Annette Ozmer päättivät hankkia lapsia, -
he eivät aavistaneet olevansa sellaisen geenin kantajia, -
mikä aiheuttaisi hengenvaarallisen sairauden heidän tyttäressään.
Tappavan sairauden nimi on Niemann-pick.
Tapauksia on vain 500 koko maailmassa.
Tämä geeneistä johtuva sairaus vaikuttaa entsyymien toimintaan.
Elimet turpoavat, hermoradat heikentyvät ja motoriikka hidastuu.
Kun Hunter oli 18-kuukauden ikäinen hänen ei uskottu elävän enää kauan.
Virginian yliopiston lääkärit eivät uskoneet hänen elävän -
vanhemmaksi kuin 2 - 3-vuotiaaksi.
Hunter on silti voittanut melkein 20 vuotta sitten annetut arviot.
Vasta hänen myöhemmässä teini-iässään sairauden vakavemmat oireet iskivät.
Hän on silti jatkanut jokaisen esteen ylitse, -
ja luottaa pelastajaansa ja ystäväänsä Jeesukseen.
Jumala ottaa tämän sairauden pois.
Hän ottaa minut myös taivaaseen.
Tärkein asia Hunterille on, että hän tuntee Jumalan.
Tämä on tärkein asia, jonka vanhempana voin Hunterille tehdä.
Hunterin vanhemmat haluavat lisätä tietoisuutta tästä sairaudesta, -
ja etsivät myös parannuskeinoa.
He ovat saaneet vahvistuksen tunnetulta urheilutoimittajalta -
James Brownilta.
Aiemmin Fox Sport Sunday -ohjelmassa ja nykyisin CBS NFL Today:ssä.
TV-työ on sivutoimeni.
Jumalan valtakunnan edistäminen on kutsumukseni.
JB tapasi Hunterin ja tämän isän eräässä ravintolassa.
Ruokailun jälkeen menimme hänen luokseen ja kysyimme auttaisiko -
hän keräämään varoja tutkimukseen.
Hän nousi ylös ja halasi Hunteria sekä antoi yhteystietonsa.
Leijailimme Hunterin kanssa yläilmoissa poistuessamme.
Siitä ystävyyssuhteemme lähti.
Minusta tuli kansallisen Niemann-pick säätiön tiedottaja.
Puhun perheiden puolesta ja kasvatan tietoisuutta sairaudesta.
Tutkijat ovat niin lähellä löytää parannuskeino tähän.
Myös rukousta tarvitaan.
JB on saanut inspiraation Hunterista.
Hän on osoittanut minulle, että ne haasteet, joita me kohtaamme -
kalpenevat tämän rinnalla. Silti hän pitää kiinni Jumalan Sanasta.
JB on ollut rohkaisuna Hunterille.
JB on paras ystäväni.
Hunterin perhe on kiitollinen JB:n ystävyydestä, -
ja siitä, että hän levittää tietoutta Niemann-pick sairaudesta.
Parasta JB:ssä on se, että hän ei vain auta, -
vaan tuo tämän asian monien tietoisuuteen.
Taistellessaan tätä tautia vastaan Hunter on inspiraationa monelle.
Koulun päättäjäisissä hänen luokkatoverinsa nousivat taputtamaan.
Olemme tällä maapallolla kirkastaaksemme Jumalaa.
Hän ei aavista kuinka paljon Jumala tulee kirkastetuksi hänen kauttaan.
Hunter antaa meille voiman säilyttää usko isojenkin vaikeuksien keskellä.
Kyseessä ei ole surullinen kertomus, vaan ihmeellinen kertomus, -
jossa Jumala on ollut hänen kanssaan.
Kertomusta katsellessa voi vain tuntea kunnioitusta.
Nähdä mitä Jumala voi tehdä.
Aamen. Kertomus oli todella innoittava.
Aiemmin näimme kertomuksen Jeremy De Shawelista, -
joka selviytyi suurista vaikeuksista huolimatta.
Hän voitti vaikeudet.
Hunter Ozmer pärjäilee vaikeuksista huolimatta.
Haluamme sanoa sinulle, että mitä tahansa käytkin läpi, -
sinä pystyt selviytymään. Pystyt voittamaan vaikeudet.
Saattaa näyttää, että lääkärit ja olosuhteet ovat sinua vastaan, -
eikä ulospääsyä ole, mutta me uskomme, että Herran avulla -
sinä voitat vaikeudet.
Kysymykseni sinulle tänään on: "Kenen antamaan tietoon uskot?"
Me Käännekohdassa toteamme kanssasi:
"Olemme päättäneet uskoa Herran antamaan tietoon."
Suuri aamen tuohon. Pysy taistelijana.
Jeesus rinnallasi et koskaan häviä.
Jeesus on parasta mitä minulle on tapahtunut.
Hän voi juuri tällä hetkellä tulla sinun pelastajaksesi ja Herraksesi.
Kaunis, lahjakas Martha Munizzi päättää ohjelmamme laulamalla -
"Jesus Is the Best Thing".
Nähdään ensi kerralla! Näkemiin! - Hei hei!
Jos rakastat häntä, anna minun kuulla ylistyshuutosi
Anna minun kuulla ylistyshuutosi
Jos rakastat häntä, anna minun kuulla ylistyshuutosi
Jeesus on parasta mitä minulle on tapahtunut
Anna minun kuulla sinun laulavan
Jeesus on parasta mitä minulle on tapahtunut
Laula se kanssamme
Jeesus on parasta mitä minulle on tapahtunut
Paras asia
Jeesus on parasta mitä minulle on tapahtunut
Hän otti vanhan elämäni ja antoi tilalle uuden
Siirsi minut pimeydestä auringonpaisteeseen
Kun en ollut mitään, hän antoi minulle arvon
Jeesus on parasta mitä minulle on tapahtunut
Laula kanssani
Jeesus on parasta mitä minulle on tapahtunut
Hän antoi minulle niin paljon yhdellä kosketuksella
En ansaitse sitä, mutta hän sanoi minun olevan sen arvoinen
Hän antaa minulle ilon, hän tekee minut onnelliseksi
Hän näytti minulle paremman tien
Siksi laulan
Jeesus on parasta mitä minulle on tapahtunut
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A
Jeesus on parasta mitä minulle on tapahtunut
Taputa käsiäsi
Jeesus on paras asia, siksi laulan
Ylistän nimeäsi
Ensimmäinen ja toinen erä, vihollinen tyrmättiin
Hän maksoi meistä hinnan
Siksi haluan ylistää, annan ääneni kuulua
Kerron millainen Herrani on
Hän pelasti, hän nosti
Ei koskaan jättänyt, ei vaikka olin poikennut tieltä
Ajattelen hänen hyvyyttään minua kohtaan
Huudan hallelujaa, voitto on minun!
Martha Munizzi
pitää vihollisen kiireisenä